stanford-oval/wikipedia huggingface dataset:
Beyond
Kappaleet

Almost Ready – 3.08 (säv. J Mascis, san. J Mascis)
Crumble – 4.04 (säv. J Mascis, san. J Mascis)
Pick Me Up – 6.32 (säv. J Mascis, san. J Mascis)
Back to Your Heart – 4.31 (säv. Lou Barlow, san. Lou Barlow)
This is All I Came to Do – 5.21 (säv. J Mascis, san. J Mascis)
Been There All the Time – 3.40 (säv. J Mascis, san. J Mascis)
It's Me – 5.14 (säv. J Mascis, san. J Mascis)
We're Not Alone – 4.35 (säv. J Mascis, san. J Mascis)
I Got Lost – 4.37 (säv. J Mascis, san. J Mascis)
Lightning Bulb – 3.45 (säv. Lou Barlow, san. Lou Barlow)
What If I Knew... – 4.01 (säv. J Mascis, san. J Mascis)
Kokoonpano

J Mascis – kitara, laulu
Lou Barlow – basso, laulu
Murph – rummut
Arvostelut

Metacritic: 79/100
AllMusic:
Aiheesta muualla

Beyond Last.fm:ssä (englanniksi)
Beyond Myspacessa (englanniksi)
Manuel Rubio

Manuel Rubio Estrugas (s. 13. syyskuuta 1951 Barcelona) on espanjalainen jousiampuja. Hän edusti Espanjaa Los Angelesin kesäolympialaisten 1984 yksilökilpailussa sijoittuen sijalle 37.
Rubio on pituudeltaan 172-senttimetrinen ja painaa 74 kilogrammaa.
Manuel Samaniego Barriga

Manuel Samaniego Barriga (10. lokakuuta 1930 Angamacutiro – 26. kesäkuuta 2005) oli meksikolainen roomalaiskatolinen piispa. Hänet vihittiin papiksi 19. joulukuuta 1953 ja nimitettiin Saltillon hiippakunnan vihkipiispaksi sekä Cures Sabinorumin titulaaripiispaksi 30. huhtikuuta 1969. Piispaksi vihkiminen seurasi 6. elokuuta. Pääkonsekraattorina toimi Luis Guízar y Barragán, jota avustivat José de Jesús Tirado Pedraza ja Manuel Martín del Campo Padilla.
Samaniego Barriga sai 11. tammikuuta 1971 nimityksen Ciudad Altamiranon ja 5. helmikuuta 1979 Cuautitlánin piispaksi. Hän kuoli jälkimmäisessä virassa 74 vuoden iässä.
Make it Simple

Make it Simple Oy on vuonna 2015 perustettu suomalainen mainostoimisto. Sen perustivat Jarkko Tuuri, Jukka Mannio ja Pia Eiro. Vuodesta 2018 yrityksen toimitusjohtajana on toiminut Vesa Tujunen. Make it Simple on tehnyt mainoksia muun muassa Prismalle, Pelastusarmeijalle ja Oikotielle. Vuonna 2019 Make it Simplen liikevaihto oli 721 tuhatta euroa, ja sillä oli kolme työntekijää.
Make it Simple voitti Voitto-mainoselokuvakilpailun yleisessä sarjassa kultaa vuonna 2015. Make it Simple voitti kilpailun yhteiskunnallinen- ja kulttuurisarjan vuosina 2018 ja 2021. Vuonna 2015 Make it Simple oli mukana toteuttamassa Effie Awards Finland 2015 -kilpailun voittanutta SOK:n halpuutuskampanjaa.
Aiheesta muualla

Make it Simplen verkkosivut
Lukas Weißhaidinger

| Mitalit | Mitalit | Mitalit |  |
| --- | --- | --- | --- |
|  Lukas Weißhaidinger Itävallan olympiajoukkueen tiedotteessa 2016. |  Lukas Weißhaidinger Itävallan olympiajoukkueen tiedotteessa 2016. |  Lukas Weißhaidinger Itävallan olympiajoukkueen tiedotteessa 2016. |  |
Maa:  Itävalta
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Pronssia | Tokio 2020 | kiekonheitto |  |
| MM-kilpailut  | MM-kilpailut  | MM-kilpailut  |  |
|  Pronssia | Doha 2019 | kiekonheitto |  |
| EM-kilpailut  | EM-kilpailut  | EM-kilpailut  |  |
|  Hopeaa | Rooma 2024 | kiekonheitto |  |
|  Pronssia | Berliini 2018 | kiekonheitto |  |
Lukas Weißhaidinger (s. 20. helmikuuta 1992 Schärding, Ylä-Itävalta) on itävaltalainen kiekonheiton olympia-, MM- ja EM-mitalisti. Hän on kilpaillut arvokisatasolla myös kuulantyönnössä.
Weißhaidinger sijoittui Bressanonen alle 18-vuotiaiden MM-kilpailuissa 2009 kuulantyönnössä neljänneksi ja karsiutui kiekonheiton loppukilpailusta. Saman vuoden Euroopan nuorten olympiafestivaaleilla Tampereella hän voitti kultaa sekä kuulantyönnössä (tulos 5-kiloisella kuulalla 20,35) että kiekonheitossa (1,5 kg:n kiekko, tulos 60,94). Monctonin alle 20-vuotiaiden MM-kilpailuissa 2010 hän oli kuulantyönnössä kuudes ja karsiutui kiekonheiton loppukilpailusta.
Weißhaidinger voitti Tallinnan alle 20-vuotiaiden EM-kilpailuissa 2011 kultaa kiekonheitossa (1,75 kg:n kiekko, tulos 63,83) ja sijoittui kuulantyönnössä viidenneksi. Göteborgin sisäratojen EM-kilpailuissa 2013 hän karsiutui kuulantyönnön loppukilpailusta. Saman vuoden alle 23-vuotiaiden EM-kilpailuissa Tampereella hän oli kiekossa seitsemäs ja kuulassa yhdestoista.
Weißhaidinger karsiutui kuulantyönnön loppukilpailusta Prahan EM-hallikilpailuissa 2015. Hän teki kiekonheiton Itävallan ennätyksen 67,24 Schwechatissa 1. elokuuta 2015. Saman vuoden Pekingin MM-kilpailuissa hän karsiutui kiekon loppukilpailusta. Rio de Janeiron olympialaisissa 2016 hän sijoittui kiekonheitossa kuudenneksi tuloksella 64,95. Lontoon MM-kilpailuissa 2017 hän oli kiekossa yhdeksäs.
Weißhaidinger paransi kiekonheiton Itävallan ennätystä kahdesti keväällä 2018: hän heitti Santa Cruz de Tenerifellä huhtikuussa tuloksen 68,21 ja Rehlingenissä toukokuussa 68,98. Hän saavutti saman vuoden Berliinin EM-kilpailuissa pronssia tuloksella 65,14. Hän sijoittui kolmanneksi myös Dohan MM-kilpailuissa 2019 kolmannen kierroksen heitollaan 66,82. Kesäkuussa 2021 Weißhaidinger paransi Eisenstadtissa Itävallan ennätystä tulokseen 69,04. Tokion olympialaisissa 2021 hän sijoittui kolmanneksi tuloksella 67,07. Kesäkuussa 2022 hän paransi maansa ennätyksen tulokseen 69,11. Eugenen MM-kilpailuissa 2022 hän heitti karsinnassa tuloksen 66,51 mutta jäi loppukilpailussa kymmenenneksi tuloksella 63,98. Saman vuoden Münchenin EM-kilpailuissa hän oli yhdeksäs. Budapestin MM-kilpailuissa 2023 hän sijoittui seitsemänneksi. Rooman EM-kilpailuissa 2024 hän saavutti hopeaa tuloksella 67,70.
Henkilökohtaiset ennätykset > Ulkoradat

| Laji | Tulos | Paikka | Päivä |
| --- | --- | --- | --- |
| Kuulantyöntö | 19,22 | Andorf | 18. elokuuta 2012 |
| Kiekonheitto | 70,68 NR | Schwechat | 19. toukokuuta 2023 |
Henkilökohtaiset ennätykset > Sisäradat

| Laji | Tulos | Paikka | Päivä |
| --- | --- | --- | --- |
| Kuulantyöntö | 19,32 | Linz | 31. tammikuuta 2013 |
| Kiekonheitto | 63,91 | Berliini | 26. tammikuuta 2018 |
NR = maan ennätys
Major League Baseball -kausi 1931

Major League Baseball -kauden 1931 päätteeksi pelatussa World Series -ottelusarjassa kohtasivat Philadelphia Athletics ja St. Louis Cardinals, samat joukkueet kuin edelliselläkin kaudella. Athletics haki kolmatta peräkkäistä mestaruuttaan, mutta sai tunnustaa Cardinalsin tällä kertaa paremmaksi voitoin 3–4.
Runkosarjan sarjataulukot

| Postseason | American Leaguen mestari | Voitot | National Leaguen mestari | Peli 1 | Peli 2 | Peli 3 | Peli 4 | Peli 5 | Peli 6 | Peli 7 |
| --- | --- | --- | --- | --- | --- | --- | --- | --- | --- | --- |
| World Series | Philadelphia Athletics |    3–4 | St. Louis Cardinals |    6–2 |    0–2 |    2–5 |    3–0 |    1–5 |    8–1 |    2–4 |
Aiheesta muualla

Baseball almanakka - American League 1931 (englanniksi)
Baseball almanakka - National League 1931 (englanniksi)
Baseball almanakka - World Series 1931 (englanniksi)
Major League Baseball -kausi 1929

Major League Baseball -kauden 1929 päätteeksi pelatussa World Series -ottelusarjassa kohtasivat Philadelphia Athletics ja Chicago Cubs. Athletics voitti mestaruuden voitoin 4–1. Neljättä ottelua Cubs johti seitsemännen vuoroparin keskellä 8–0, mutta Athletics käänsi ottelun tasoittavallaan tekemällä peräti 10 juoksua. Viidennessä ottelussa Athletics käänsi voiton kotiin yhdeksännessä vuoroparissa nousten 0–2 -tappiotilanteesta voittoon.
Chicago White Sox ja Detroit Tigers pelasivat ennätysmäisen pitkän ottelun 24. toukokuuta. 21 vuoroparin ja 3 tunnin ja 31 minuutin pelin jälkeen ottelu päättyi Detroitin 6–5 -voittoon.
29. huhtikuuta Brooklyn Dodgersin apusyöttäjä Clise Dudley löi kunniajuoksun ensimmäisestä saamastaan syötöstä MLB:ssa. Nelivuotisella urallaan Dudley löi vain kaksi kunniajuoksua tämän lisäksi.
New York Yankees otti käyttöön pelaajanumerot pelipaidan selässä. Aluksi pelaajat numeroitiin lyöntijärjestyksen mukaan. Vuoteen 1931 mennessä kaikki American Leaguen joukkueet käyttivät numerointia. National Leaguen joukkueista osa oli vielä numeroitta kauteen 1933 saakka.
Runkosarjan sarjataulukot

| Postseason | American Leaguen mestari | Voitot | National Leaguen mestari | Peli 1 | Peli 2 | Peli 3 | Peli 4 | Peli 5 |
| --- | --- | --- | --- | --- | --- | --- | --- | --- |
| World Series | Philadelphia Athletics |    4–1 | Chicago Cubs |    3–1 |    9–3 |    1–3 |   10–8 |    3–2 |
Aiheesta muualla

Baseball almanakka - American League 1929 (englanniksi)
Baseball almanakka - National League 1929 (englanniksi)
Baseball almanakka - World Series 1929 (englanniksi)
Manuel Rosales

Manuel Rosales
Manuel Antonio Rosales Guerrero (s. 12. joulukuuta 1952) on venezuelalainen oppositiopoliitikko. Hän toimi Maracaibon pormestarina vuosina 1996–2000 ja  Zulian kuvernöörinä 2000–2008. Vuonna 2008 hän aloitti jälleen Maracaibon pormestarina, mutta kausi jäi kesken keväällä 2009. Rosales joutui pakenemaan maasta korruptiosyytösten johdosta.
Ennen Un Nuevo Tiempo -puolueen perustamista vuosituhannen vaihteessa Rosales vaikutti Acción Democráticassa. Vuonna 2006 hän oli Un Nuevo Tiempon presidenttiehdokkaana ja sai toiseksi eniten ääniä Hugo Chávezin jälkeen. Vuonna 2009 Rosales joutui kotimaassaan syytetyksi korruptiosta. Hän piti syytteitä poliittisina ja haki turvapaikkaa Perusta. Chávez oli jo aiemmin uhkaillut häntä, ja 27. huhtikuuta Peru ilmoittikin myöntäneensä Rosalesille turvapaikan. Al Jazeera julkaisi syyskuussa 2009 Kolumbian syyttäjänvirastosta saadun videonauhan, jossa kolumbialainen palkkasoturi kertoo Rosalesin tarjonneen 25 miljoonan dollarin palkkiota Chavezin murhaamisesta vuonna 1999.
Major League Baseball -kausi 1930

Major League Baseball -kauden 1930 päätteeksi pelatussa World Series -ottelusarjassa kohtasivat Philadelphia Athletics ja St. Louis Cardinals. Athletics voitti mestaruuden voitoin 4–2. Chicago Cubsin Hack Wilson löi yhden kauden juoksuennätyksen, 191 juoksua.
Runkosarjan sarjataulukot

| Postseason | American Leaguen mestari | Voitot | National Leaguen mestari | Peli 1 | Peli 2 | Peli 3 | Peli 4 | Peli 5 | Peli 6 |
| --- | --- | --- | --- | --- | --- | --- | --- | --- | --- |
| World Series | Philadelphia Athletics |    4–2 | St. Louis Cardinals |    5–2 |    6–1 |    0–5 |    1–3 |    2–0 |    7–1 |
Aiheesta muualla

Baseball almanakka - American League 1930 (englanniksi)
Baseball almanakka - National League 1930 (englanniksi)
Baseball almanakka - World Series 1930 (englanniksi)
M/S Diamond Princess

| M/S Diamond Princess |
| --- | --- |
 M/S Diamond Princess Toban satamassa Japanissa.
Tyyppi:  Risteilyalus
Lippuvaltio:   Bermuda
Kotipaikka:  2004–2014: Hamilton (Bermuda)  2014 alkaen: Lontoo
IMO-numero:  9228198
MMSI-numero:  235103359
Tunnuskirjaimet:  2HFZ7
Omistaja:  Princess Cruises
Kölinlasku:  2. maaliskuuta 2002
Vesillelasku:  12. huhtikuuta 2003
Luovutettu:  26. helmikuuta 2004
Status:  Karanteenissa Tokionlahdella Jokohaman edustalla
Tekniset tiedot
Kansien määrä:  13
Pituus:  290,2 m
Leveys:  37,49 m
Syväys:  8,53 m
Koneisto:  Wärtsilä 46-sarjan moottorit
Nopeus:  22 kn
Matkustajia:  2 670
Miehistö:  1 100
M/S Diamond Princess on Princess Cruisesin omistama Bermudalle rekisteröity loistoristeilijä. Diamond Princessin sisaralus on Sapphire Princess. Diamond Princessin rakensi vuosina 2002–2003 Mitsubishi Heavy Industries Nagasakissa, Japanissa. Risteilijä aloitti toiminnan marraskuussa 2004, ja se toimii lähinnä Aasiassa pohjoisen pallonpuoliskon kesällä ja Australiassa eteläisen pallonpuoliskon kesällä.
Rakentaminen

Aluksen piti alun perin olla nimeltään Sapphire Princess. Kuitenkin toisen samalla telakalla rakenteilla olleen aluksen, jonka piti alun perin olla nimeltään Diamond Princess, rakennus viivästyi aluksella riehuneen rankan tulipalon vuoksi. Koska vaurioituneen aluksen valmistuminen viivästyi, sisaralus, joka oli samanaikaisesti rakennuksen alla uudelleennimettiin nykyiselle nimelleen Diamond Princess.
Major League Baseball -kausi 1924

Major League Baseball -kauden 1924 päätteeksi pelatussa World Series -ottelusarjassa kohtasivat Giants ja Washington Senators. Sarja ratkesi vasta seitsemännen ottelun 12. vuoroparissa. Senators voitti ensimmäisen mestaruutensa, Giantsille esiintyminen mestaruusotteluissa oli kahdeksas neljäntoista vuoden sisällä.
Runkosarjan sarjataulukot

| Postseason | American Leaguen mestari | Voitot | National Leaguen mestari | Peli 1 | Peli 2 | Peli 3 | Peli 4 | Peli 5 | Peli 6 | Peli 7 |
| --- | --- | --- | --- | --- | --- | --- | --- | --- | --- | --- |
| World Series | Washington Senators |    4–3 | New York Giants |    1–2 |    4–3 |    4–6 |    7–4 |    2–6 |    2–1 |    4–3 |
Aiheesta muualla

Baseball almanakka - American League 1924 (englanniksi)
Baseball almanakka - National League 1924 (englanniksi)
Baseball almanakka - World Series 1924 (englanniksi)
Major League Baseball -kausi 1925

Major League Baseball -kauden 1925 päätteeksi pelatussa World Series -ottelusarjassa kohtasivat Washington Senators ja Pittsburgh Pirates. Sarja venyi edelliskauden tapaan seitsemänteen otteluun. Pittsburgh voitti mestaruuden 16 vuoden tauon jälkeen.
Runkosarjan sarjataulukot

| Postseason | American Leaguen mestari | Voitot | National Leaguen mestari | Peli 1 | Peli 2 | Peli 3 | Peli 4 | Peli 5 | Peli 6 | Peli 7 |
| --- | --- | --- | --- | --- | --- | --- | --- | --- | --- | --- |
| World Series | Washington Senators |    3–4 | Pittsburgh Pirates |    4–1 |    2–3 |    4–3 |    4–0 |    3–6 |    2–3 |    7–9 |
Aiheesta muualla

Wikimedia Commonsissa on kuvia tai muita tiedostoja aiheesta .
Baseball almanakka - American League 1925 (englanniksi)
Baseball almanakka - National League 1925 (englanniksi)
Baseball almanakka - World Series 1925 (englanniksi)
Manuel Revollo Crespo

Manuel Revollo Crespo CMF (17. kesäkuuta 1925 Santiago de Machaca – 26. lokakuuta 2014) oli bolivialainen roomalaiskatolinen piispa. Hänet vihittiin papiksi 25. joulukuuta 1952 ja nimitettiin Cochabamban arkkihiippakunnan vihkipiispaksi sekä Casae in Numidian titulaaripiispaksi 4. huhtikuuta 1985. Piispaksi vihkiminen seurasi 29. kesäkuuta. Pääkonsekraattorina toimi Gennaro Maria Prata Vuolo, jota avustivat Giulio Oggioni ja Luis Sáinz Hinojosa.
Revollo Crespo sai 18. syyskuuta 1993 nimityksen Bolivian sotilasordinariaatin koadjuuttoripiispaksi. Hän erosi Casae in Numidian titulaarihiippakunnan johdosta 7. maaliskuuta 1998 ja jäi eläkkeelle koadjuuttoripiispan tehtävistä 14. huhtikuuta 2000.
Major League Baseball -kausi 1928

Major League Baseball -kauden 1928 päätteeksi pelatussa World Series -ottelusarjassa kohtasivat New York Yankees ja St. Louis Cardinals. Yankees voitti mestaruuden suoraan neljässä ottelussa.
Runkosarjan sarjataulukot

| Postseason | American Leaguen mestari | Voitot | National Leaguen mestari | Peli 1 | Peli 2 | Peli 3 | Peli 4 |
| --- | --- | --- | --- | --- | --- | --- | --- |
| World Series | New York Yankees |    4–0 | St. Louis Cardinals |    4–1 |    9–3 |    7–3 |    7–3 |
Aiheesta muualla

Baseball almanakka - American League 1928 (englanniksi)
Baseball almanakka - National League 1928 (englanniksi)
Baseball almanakka - World Series 1928 (englanniksi)
Lukas Silvennoinen

| Lukas Silvennoinen> Henkilötiedot |
| --- | --- |
Syntynyt: 13. elokuuta 2002 (ikä 22) Turku, Suomi
Kansalaisuus:   Suomi
Jääkiekkoilija
Pelipaikka:  maalivahti
Hanska:  oikea
Pituus:  187 cm
Paino:  80 kg
Seura
Seura:  Jukurit
Sarja:  SM-liiga
Pelinumero:  1
Pelaajaura
Pääsarjaura:  2022–
Lukas Silvennoinen (s. 13. elokuuta 2002 Turku) on suomalainen jääkiekkomaalivahti, joka edustaa SM-liigajoukkue Mikkelin Jukureita. Hän pelaa pääasiassa seuran U20-joukkueessa. Silvennoisen hanskakäsi on oikea.
Ura > Seuraura

Silvennoinen on Turun Palloseuran kasvatti. Hän voitti kauden 2017–2018 päätteeksi C-nuorten SM-pronssia. Silvennoinen valittiin C-nuorten SM-sarjan toiseen tähdistökentälliseen. Kaudeksi 2020–2021 hän siirtyi Mikkelin Jukureiden U20-joukkueeseen. Silvennoinen puki kauden aikana myös yhteen SM-liigaotteluun, mutta hän jäi kuitenkin ilman peliaikaa. Myös kaudella 2021–2022 Silvennoinen puki yhteen SM-liigaotteluun, mutta hän jäi ilman peliaikaa.
Kauden 2022–2023 Silvennoinen aloitti jälleen Jukureiden U20-joukkueessa, mutta hän debytoi myös seuran SM-liigajoukkueen maalinsuulla. Silvennoinen sai tililleen ensimmäisen ja kauden ainoaksi jääneen miesten pääsarjaottelunsa Mestarien liigan kolmannella kierroksella 9. syyskuuta 2022 vieraissa ruotsalaista Luleå HF:ää vastaan. Hän lähti otteluun Jukureiden kakkosmaalivahtina Markus Ruusulle, kun Frans Tuohimaa oli sivussa. Ruusu kuitenkin loukkaantui ottelun toisessa erässä ajassa 26.59, joten Silvennoinen vaihdettiin Jukureiden maalille hänen tilalleen, kun joukkue johti ottelua 0–2-lukemin. Silvennoinen torjui ottelussa 24 kertaa ja hän päästi taakseen neljä maalia. Jukurit lopulta hävisi ottelun lukemin 4–3.
Ura > Maajoukkueura

Silvennoinen on pelannut neljä poikien maaottelua.
Lukas Vejdemo

| Lukas Vejdemo |
| --- | --- |

Henkilötiedot
Syntynyt: 25. tammikuuta 1996 (ikä 28) Tukholma, Ruotsi
Kansalaisuus:   Ruotsi
Jääkiekkoilija
Pelipaikka:  keskushyökkääjä
Maila:  vasen
Pituus:  185 cm
Paino:  90 kg
Seura
Seura:  Leksands IF
Sarja:  SHL
Pelinumero:  42 / 12
Pelaajaura
Pääsarjaura:  2014–
Aik. seurat:  Djurgårdens IF (SHL) Södertälje SK (Allsv.) Montreal Canadiens (NHL) Laval Rocket (AHL)
NHL-varaus:  87. varaus, 2015 Montreal Canadiens
KHL-varaus:  88. varaus, 2015 Vitjaz Podolsk
Lukas Vejdemo (s. 25. tammikuuta 1996 Tukholma, Ruotsi) on ruotsalainen jääkiekkoilija, joka pelaa Ruotsin pääsarjassa SHL-joukkue Leksands IF:ssä. Vejdemo on pelipaikaltaan keskushyökkääjä, mutta hän osaa pelata myös laidassa. Vejdemo on luonnehtinut itseään kahden suunnan sentteriksi, joka on hyvä luistelemaan ja jolla on hyvä pelisilmä.
Ura > Maajoukkueura

Vejdemo on pelannut kymmenen nuorten maaottelua.
Manuel Ruiz Zorrilla

| Manuel Ruiz Zorrilla |
| --- | --- |

Espanjan pääministeri
 24. heinäkuuta 1871–5. lokakuuta 1871  
Monarkki:  Amadeus I
Edeltäjä:  Francisco Serrano
Seuraaja:  José Malcampo
 16. kesäkuuta 1872–12. helmikuuta 1873  
Monarkki:  Amadeus I
Edeltäjä:  Fernando Fernández de Córdova
Seuraaja:  Estanislao Figueras
Henkilötiedot
Syntynyt: 22. maaliskuuta 1833 Burgo de Osma, Espanja
Kuollut: 13. kesäkuuta 1895 (62 vuotta) Burgos, Espanja
Tiedot
Puolue:  Progressiivinen republikaaninen puolue Radikaali demokraattinen puolue Edistyspuolue
 Nimikirjoitus
Manuel Ruiz Zorrilla, Cosme Algarra y Hurtadon maalaama muotokuva vuodelta 1869.
Manuel Ruiz Zorrilla (22. maaliskuuta 1834 Burgo de Osma – 13. kesäkuuta 1895 Burgos) oli espanjalainen poliitikko, joka toimi Espanjan pääministerinä vuosina 1871 ja 1872–1873.
Zorrilla oli koulutukseltaan lakimies. Hänet valittiin vuonna 1856 ensi kerran cortesiin, jossa hän liittyi edistyksellisiin. Osallistuttuaan epäonnistuneeseen kansannousuun kesäkuussa 1866 hän joutui pakenemaan Ranskaan. Vuoden 1868 vallankumouksen jälkeen hänestä tuli väliaikaisen hallituksen yleisten töiden ministeri ja kesäkuussa 1869 oikeusministeri. Tammikuussa 1870 hänet valittiin cortesin puhemieheksi. Zorrilla tuki Aostan herttua Amadeusta Espanjan uudeksi kuninkaaksi ja johti espanjalaista valtuuskuntaa, joka kävi Firenzessä tarjoamassa tälle Espanjan kruunua. Amadeuksen tultua kuninkaaksi vuoden 1871 alussa Zorrilla nimitettiin opetusministeriksi. Hän toimi myös pääministerinä heinäkuusta lokakuuhun 1871 ja uudelleen kesäkuusta 1872 helmikuuhun 1873. Kuningas Alfonso XII:n noustua valtaistuimelle vuonna 1875 Zorrilla joutui lähtemään maanpakoon tasavaltalaisten esiintymistensä vuoksi. Tämän jälkeen hän toimi vuosien ajan Espanjan tasavaltalaisten johtavana äänitorvena, pääasiassa Ranskasta käsin. Hänet tuomittiin poissaolevana kuolemaan osallisuudestaan vuonna 1884 puhjenneeseen sotilaskapinaan. Vuonna 1894 hänet armahdettiin ja hän palasi Espanjaan, jossa kuoli jo seuraavana vuonna.
M. Karunanidhi

| M>  Karunanidhi |
| --- | --- |

Dravida Munnetra Kazhagamin puheenjohtaja
 27. heinäkuuta 1969 – 7. elokuuta 2018  
Edeltäjä:  –
Seuraaja:  M. K. Stalin
Tamil Nadun pääministeri
 13. toukokuuta 2006 – 15. toukokuuta 2011  
Edeltäjä:  Jayaram Jayalalitha
Seuraaja:  Jayaram Jayalalitha
 13. toukokuuta 1996 – 13. toukokuuta 2001  
Edeltäjä:  Jayaram Jayalalitha
Seuraaja:  Jayaram Jayalalitha
 27. tammikuuta 1989 – 30. tammikuuta 1991  
Edeltäjä:  presidentin hallinto
Seuraaja:  Jayaram Jayalalitha
 15. maaliskuuta 1971 – 31. tammikuuta 1976  
Edeltäjä:  presidentin hallinto
Seuraaja:  presidentin hallinto
 10. helmikuuta 1969 – 4. tammikuuta 1971  
Edeltäjä:  V. R. Nedunchezhiyan
Seuraaja:  presidentin hallinto
Henkilötiedot
Syntynyt: 3. kesäkuuta 1924 Thirukkuvalai, Brittiläinen Intia
Kuollut: 7. elokuuta 2018 (94 vuotta) Chennai, Tamil Nadu, Intia
Tiedot
Puolue:  Dravida Munnetra Kazhagam
Aiheesta muualla
kalaignarkarunanidhi.com
Muthuvel Karunanidhi (tamiliksi முத்துவேல் கருணாநிதி, Muttuvēl Karuṇāniti; 3. kesäkuuta 1924 – 7. elokuuta 2018) oli intialainen elokuvakäsikirjoittaja ja poliitikko, joka toimi Tamil Nadun pääministerinä viisi kautta vuosina 1969–1971, 1971–1976, 1989–1991, 1996–2001 ja 2006–2011.
Karunanidhi syntyi vuonna 1924 Thirukkuvalain kylässä nykyisessä Tamil Nadun osavaltiossa. Hän lopetti koulunkäynnin 14-vuotiaana ajaakseen Etelä-Intian tamiliväestön asiaa. Häntä innoitti itsekunnioitusliike, joka ajoi alhaiskastisten oikeuksia. Hän otti myös kantaa alueensa kielipolitiikkaan vastustaen hindin leviämistä. Koulunsa keskeyttäessään hän siirtyi elokuvakäsikirjoittajaksi Kollywoodiin.
Tamilinationalistista politiikkaa edistäessään hän perusti nuoriso- ja opiskelijajärjestöjä sekä Murasoli-lehden. Murasolista tuli myöhemmin Dravida Munnetra Kazhagam (DMK) -puolueen äänenkannattaja. Yhdessä C. N. Annadurain kanssa hän osallistui DMK:n perustamiseen vuonna 1949. Puolueen voitettua Tamil Nadun osavaltiovaalit vuonna 1967 Annaduraista tuli osavaltion pääministeri. Annadurain kuoltua kahden vuoden kuluttua voitostaan, Karunanidhi peri hänen paikkansa puolueen puheenjohtajana ja Tamil Nadun pääministerinä. Pääministeriksi päästyään Karunanidhi perusti komission selvittämään osavaltion alhaiskastisten asemaa ja nosti niiden kiintiöpaikkojen määrää. Viimeisellä pääministerikaudellaan vuonna 2009 hän muutti koulutuksen ilmaiseksi alhaiskastisille.
Karunanidhi aiheutti kohua vuonna 2007 väittämällä, että Rama on fiktiivinen hahmo ja alkoholisti. Aikaisemmin vuonna 2002 hän oli väittänyt, että hindu tarkoittaa varasta. Hän sai osakseen myös kritiikkiä nepotismista, jonka katsottiin edistäneen hänen poikansa M. K. Stalinin ja tyttärensä Kanimozhin poliittista uraa.
Aiheesta muualla

Kuvia tai muita tiedostoja aiheesta M. Karunanidhi Wikimedia Commonsissa
Manuel Salazar

Manuel Salazar (s. 1956 Caracas, Venezuela) on venezuelalainen näyttelijä. Hän on tunnettu sarjoista Luisa Fernanda (1999), Mis 3 hermanas (2000) ja La mujer perfecta (2010).
Aiheesta muualla

Manuel Salazar Internet Movie Databasessa. (englanniksi)
Luettelo Sudanin kaupungeista

Sudanin kartta
Tämä on luettelo Sudanissa sijaitsevista kaupungeista.
Suurimmat kaupungit

Omdurman
Khartum
Khartum Bahri
Nyala
Port Sudan
El Obeid
Aakkosellinen luettelo

Atbara
Babanusa
Bentiu
Bor
Ed Damazin
Delgo
Dongola
El Obeid
Al Fashir
Geneina
Hala'ib
Juba
Kassala
Khartum
Khartum Bahri
Kotsi
Kusti
Malakal
Nimule
Nyala
Omdurman
Port Sudan
Al Qadarif
Sawakin
Ed Dueim
Sennar
Suakin
Tonj
Al Ubayyid
Wadi Halfa
Waw